ཆོས་རྒྱལ་བསྟན་པ་ཚེ་རིང་དགུང་གྲངས་ང་གཉིས་ཐོག་ཏུ་སི་ཏུ་ཆོས་ཀྱི་འབྱུང་གནས་ཀྱིས་ཁོང་ལ་རྒྱལ་བའི་བཀའ་འགྱུར་རིན་པོ་ཆེའི་པར་ཤིང་ཞིག་བཞེངས་ཐུབ་ན་བསྟན་འགྲོ་སྤྱི་ལ་ཕན་པ་རྒྱ་ཆེར་འགྱུར་ཞེས་བཀའ་གསུངས་ལྟར།ཁོང་གིས་རྒྱལ་བའི་བཀའ་འགྱུར་རིན་པོ་ཆེའི་པར་ཤིང་བརྐོ་རྒྱུའི་ཐུགས་སྤོབས་ཆེན་པོ་བཞེས་ནས།རབ་བྱུང་བཅུ་གཉིས་པའི་ས་བྱ་ལོ་སྟེ་སྤྱི་ལོལོའི་ཧོར་ཟླཔའི་ཚེསཉིན་ལ་དཔལ་ལྡན་ལྷུན་གྲུབ་སྟེང་གི་ཆོས་གྲྭ་ཆེན་མོ་རུ་རྒྱལ་བའི་བཀའ་འགྱུར་མཚལ་པར་གསར་བཞེངས་ཀྱི་ལས་གྲྭ་དངོས་སུ་དབུ་བཙུགས།དེ་ནས་སི་ཏུ་ཆོས་ཀྱི་འབྱུང་གནས་ཀྱིས་ཞུ་དག་པའི་འགན་བཞེས།ཟླ་བ་བདུན་ཙམ་གྱི་རིང་དུ་གྲ་སྒྲིག་མཛད་ནས།ཞྭ་དམར་དྲུག་པ།མཁས་བཙུན་དམ་པ་བཀྲ་ཤིས་དབང་ཕྱུག་སོགས་དམ་པ་རྣམས་ཀྱིས་འཕྱིང་བ་སྟེག་རྩེའི་ཕོ་བྲང་དུ་བཞུགས་པའི་བཀའ་འགྱུར་ཕྱིས་སུ་ལི་ཐང་དུ་བཞུགས་པ་དེའི་པར་མ་གཞིར་བཞག་ཅིང་།དེའི་སྟེང་དུ་ཨ་གཉན་པཀྵིའི་ཐུགས་དམ་རྟེན་གྱི་བཀའ་འགྱུར་ཤིན་ཏུ་དག་པ་དང་།གཞན་ཡང་ཚལ་པ་བཀའ་འགྱུར་བ་དང་རྒྱལ་རྩེ་ཐེམ་སྤང་མ།སྣར་ཐང་བཀའ་འགྱུར།དཀར་ཆག་འཕང་ཐང་མ།དཀར་ཆག་ལྡན་དཀར་མ་སོགས་དཔེ་རྒྱུན་རྙིང་མ་ཁུངས་བཙན་འགའ་ཞིག་གོ་བསྡུར་ནས།རིག་པ་སྨྲ་བའི་བློ་གསལ་བ་དུ་མས་འབད་པ་ཆེན་པོས་མི་བཅོས་སུ་མི་རུང་བ་འགའ་ཞིག་བཅོས་ཏེ་དག་པར་མཛད་པའི་ཐོག་སི་ཏུ་ཆོས་ཀྱི་འབྱུང་གནས་ཀྱིས་རབ་བྱུང་བཅུ་གཉིས་པའི་ལྕགས་ཁྱི་ལོ་སྟེ་སྤྱི་ལོལོའི་ཟླཔའི་ཚེསཉིན་ཞུ་དག་དངོས་སུ་མཛད་པའི་དབུ་བཙུགས།